Source: http://docplayer.hu/4445941-Altalanos-szerzodesi-feltetelek-1992-evi-lxiii-tv-hatalyat-vesztette-2011-december-31-2011-evi-cxii-tv-hatalyba-lepese-2012-januar-1.html
Timestamp: 2019-08-25 18:12:01
Document Index: 30957327

Matched Legal Cases: ['Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ']

ÁLTALÁNOS SZERZŐDÉSI FELTÉTELEK. (1992. évi LXIII. tv. hatályát vesztette: december 31.) (2011. évi CXII. tv. hatályba lépése: január 1. - PDF
ÁLTALÁNOS SZERZŐDÉSI FELTÉTELEK. (1992. évi LXIII. tv. hatályát vesztette: december 31.) (2011. évi CXII. tv. hatályba lépése: január 1.
Download "ÁLTALÁNOS SZERZŐDÉSI FELTÉTELEK. (1992. évi LXIII. tv. hatályát vesztette: 2011. december 31.) (2011. évi CXII. tv. hatályba lépése: 2012. január 1."
1 Billzone.eu ÁLTALÁNOS SZERZŐDÉSI FELTÉTELEK Verziószám:..1.5 Hatályba lépés dátuma: Változáskezelés Verziószám Dátum Változás leírása március 4. Első verzió kiadása február 8. Székhelyváltozás és az aláíró tanúsítvány csere miatti változások átvezetése június 12. Jogszabályváltozás átvezetése (1992. évi LXIII. tv. hatályát vesztette: december 31.) (2011. évi CXII. tv. hatályba lépése: január 1.) Dokumentum aláírása új tanúsítvánnyal (tanúsítvány érvényessége: ) Jogszabályváltozás átvezetése: Hatályát veszíti: 24/1995. (XI.22.) PM-rendelet Hatályba lép: 23/2014. (VI.30.) NGM-rendelet Jelen ÁSZF érvényben maradási határidejének módosítása: 2014.november 30. Billzone.eu ÁLTALÁNOS SZERZŐDÉSI FELTÉTELEK 1/12 Minden jog fenntartva, N-Ware Kft.,
2 Tartalomjegyzék I. ELEKTRONIKUS SZÁMLA SZOLGÁLTATÓ... 3 II. AZ ÁLTALÁNOS SZERZŐDÉSI FELTÉTELEK HATÁLYA... 3 III. A SZERZŐDÉS MEGKÖTÉSE... 3 IV. AZ ÁSZF KÖZZÉTÉTELE, MÓDOSÍTÁSA... 4 V. SZOLGÁLTATÁS HELYE, KITERJEDÉSE, MŰKÖDÉSE... 4 VI. A SZOLGÁLTATÓ JOGAI ÉS KÖTELEZETTSÉGEI... 5 VII. A MEGRENDELŐ JOGAI ÉS KÖTELEZETTSÉGEI... 6 VIII. SZÁMLAADATOK TÁROLÁSA... 6 IX. DÍJAK ÉS FIZETÉSI FELTÉTELEK... 7 X. A SZERZŐDÉS MEGSZŰNÉSE... 7 XI. ALKALMAZANDÓ JOG, JOGVITÁK ESETÉN KÖVETENDŐ ELJÁRÁS... 8 XII. VIS MAIOR, TITOKTARTÁSI KÖTELEZETTSÉG, EGYÉB RENDELKEZÉSEK... 8 XIII. BILLZONE.EU ADATKEZELÉSI NYILATKOZAT... 9 Billzone.eu ÁLTALÁNOS SZERZŐDÉSI FELTÉTELEK 2/12 Minden jog fenntartva, N-Ware Kft.,
3 Elektronikus Számla Szolgáltató Név: N-Ware Informatikai és Tanácsadó Korlátolt Felelősségű Társaság Székhely: 1139 Budapest, Csongor utca 7/A fszt. 1. Cégjegyzékszám: Fővárosi Bíróság mint Cégbíróság Adószám: I. Az Általános Szerződési Feltételek hatálya Jelen Általános Szerződési Feltételek hatálya (a továbbiakban ÁSZF) az N-Ware Kft. (továbbiakban Szolgáltató) által nyújtott, a weblapon közzétett szolgáltatásokra (továbbiakban: Szolgáltatások) terjed ki. Az ÁSZF szabályozza a Szolgáltató és a Megrendelő között létrejött Szolgáltatási Szerződés általános feltételeit. Jelen ÁSZF a Szolgáltatási Szerződéssel együtt érvényes (a továbbiakban együttesen Szerződés). Jelen ÁSZF október 31. napjától lép hatályba. Jelen ÁSZF november 30-ig marad hatályban a Szerződő Felek között. Jelen ÁSZF X.c pontja alapján Szolgáltató jelen ÁSZF módosítással a Felek között érvényben lévő szerződéseket november 30-ával felmondja, egyúttal Megrendelővel elszámol. A felmondott cégeket Szolgáltató a rendszerben inaktívvá teszi. Szolgáltató lehetőséget nyújt Megrendelő részére ingyenesen az összes kiállított számláját letölteni november 30-ig (ezután csak díj ellenében), illetve átlépni a Billzone.eu másik szolgáltatási csomagjába az adataik megőrzése mellett. A szerződés felmondás vagy másik csomagba történő álépés teljes körű elszámolással történik Szolgáltató részéről Megrendelő felé. II. A Szerződés megkötése A Szolgáltató által biztosított Szolgáltatások igénybevételéhez Szolgáltatási Szerződés megkötése szükséges. A Szolgáltatási Szerződés megkötésének feltétele a jelen ÁSZF elfogadása. A Megrendelő a Szolgáltatási Szerződés megkötését megelőzően köteles a Szolgáltató által üzemeltetett Weblapon a Szolgáltatási Szerződés megkötéséhez szükséges adatait a továbbiakban Adatok - a Szolgáltató rendelkezésére bocsátani. A Szolgáltató az Adatok rendelkezésre bocsátását követően azokat nyilvántartásba veszi. A Megrendelő által, a Szolgáltató rendelkezésére bocsátott Adatok hitelességéért és valódiságáért a Megrendelő feltétlen és visszavonhatatlan szavatosságot vállal. A Megrendelő által elfogadott Szolgáltatási Szerződés két példányát Szolgáltató aláírva, a Megrendelő által az Adatokban rögzített megrendelői székhelyre postázza. Szolgáltató ajánlati kötöttsége az aláírás keltezését követően 30 naptári napig áll fenn. A Megrendelő a Szolgáltatási Szerződés kitöltésével és aláírásával kötelezettséget vállal az ÁSZF-ben foglaltak elfogadására; egyúttal nyilatkozik arról, hogy Szolgáltató ÁSZF-ben foglalt jogait és kötelezettségeit megismerte, azokról a megfelelő tájékoztatást megkapta. Megrendelő a Szolgáltatási Szerződések aláírását követően, annak egy Billzone.eu ÁLTALÁNOS SZERZŐDÉSI FELTÉTELEK 3/12 Minden jog fenntartva, N-Ware Kft.,
4 példányát visszapostázza Szolgáltató székhelyére, aki a Szolgáltatási Szerződés átvételét követően aktiválja a felhasználói fiókot a Szolgáltatások igénybevételének megkezdésére. Megrendelő ezt követően a Weblapon kezdeményezheti a Szolgáltatások igénybevételét, vagy rendelheti meg a Szolgáltatásokat. A Megrendelő a Weblapon előzetesen meghatározza az elektronikus számlák előállítása során alkalmazott sorszámtartományokat, amelyet a Megrendelő köteles saját nyilvántartásában is rögzíteni. A Szolgáltató által fenntartott honlapon magyarországi cégként regisztrálni csak magyarországi gazdasági társaságnak, egyéni vállalkozóknak vagy számlát kibocsátó magánszemélyeknek lehet. III. Az ÁSZF közzététele, módosítása A Szolgáltató jelen ÁSZF-et és valamennyi korábbi változatának a Szolgáltató mindenkori Weblapján teszi közzé, valamint megkeresésre útján, elektronikus aláírásával ellátva a Megrendelő rendelkezésére bocsátja. A Szerződő Felek között létrejött Szolgáltatási Szerződés módosítása kizárólag írásban, közös akaratnyilatkozattal történhet. A Szolgáltató jogosult a jelen ÁSZF-et egyoldalúan módosítani. A módosított ÁSZF-et a Szolgáltató köteles a mindenkori Weblapján a Megrendelő részére hozzáférhetővé tenni. A Szolgáltató az ÁSZF módosítást megelőzően 30 nappal köteles értesíteni a Megrendelőt a módosítás tartalmáról. Jelen ÁSZF szerinti értesítésnek tekintendő az, ha a Szolgáltató az általa üzemeltetett Weblapon a Megrendelő számára hozzáférhetővé teszi a ÁSZF módosítás tartalmát. Amennyiben a Megrendelő a módosítást nem kívánja elfogadni, jogosult a létrejött Szerződést a módosított ÁSZF közzétételét követően, az új rendelkezéseket tartalmazó ÁSZF hatályba lépését megelőzően, rendkívüli felmondás útján megszüntetni. A Szerződés fenti rendkívüli felmondása egyben az adott Szerződés hatálya alatt megrendelt, kifizetett, de nem teljesített Szolgáltatásokról igénybevételéről történő lemondásnak is tekintendőek. IV. Szolgáltatás helye, kiterjedése, működése A Szolgáltatások, a Megrendelő székhelyétől függetlenül csakis a Weblapon keresztül vehetők igénybe, ezért a Szolgáltatás végzésének helyszíne az a kiszolgáló számítógép, amelyet a Megrendelő bejelentkezés útján elér. A Megrendelő a Weblapon keresztül történő adatközléssel rendelheti meg és használhatja a Szolgáltatásokat. A Szolgáltatások teljes mértékben automatizáltak, az alapvető üzleti folyamatok emberi beavatkozás nélkül zárt rendszert alkotva zajlanak le. A Szolgáltatások során a Szolgáltató által alkalmazott digitális aláíráshoz használt fokozott biztonságú tanúsítvány részletei a következők: Név: Billzone.eu Szervezet: N-Ware Informatikai és Tanácsadó Kft. Tanúsítvány kibocsátó gyökér szolgáltatói hitelesítő tanúsítvány: NetLock Arany Class Golda Főtanúsítvány Tanúsítvány kibocsátó köztes szolgáltatói hitelesítő tanúsítvány: NetLock Üzleti Eat. Class B Legal Sorozatszám: 49 dc ff 6d 06 ac 0f 0e d7 ce Ujjlenyomat: 61F243316F1CF59F75FAD989E9B4F EB Billzone.eu ÁLTALÁNOS SZERZŐDÉSI FELTÉTELEK 4/12 Minden jog fenntartva, N-Ware Kft.,
5 A Szolgáltatások során a Szolgáltató által használt időbélyeg szolgáltató: NetLock Minősített Időbélyegzés Szolgáltató V. A Szolgáltató jogai és kötelezettségei Szolgáltató köteles a Megrendelő megbízásából, a Megrendelő nevében a mindenkor hatályos jogi szabályoknak megfelelő elektronikus számlákat kibocsátani a Megrendelő által a Weblapon keresztül rögzített adatközlés (amely tartalmazza az általános forgalmi adóról szóló évi CXXVII. törvény szakaszában rögzített adatokat) alapján. Szolgáltató jogosult egyoldalú nyilatkozatban a Szerződésből adódó kötelezettségeit és jogait más gazdasági társaságra átruházni egy új verziójú ÁSZF kibocsátás keretében. A Weblapon található teljes tartalom és szoftver szerzői jogai eltérő rendelkezési hiányában kizárólagosan a Szolgáltatót illeti meg. Szolgáltató a Weblapon elérhető üzleti alkalmazás nem kizárólagos, egyedi használati jogát engedményezi Megrendelő részére (adatközlő szoftver alkalmazása). Szolgáltató feltétlen és visszavonhatatlan szavatosságot vállal arra vonatkozóan, hogy a Szolgáltatások üzemeltetéséhez, és a használati jog engedményezéséhez szükséges valamennyi szerzői jog tulajdonosa. Szolgáltató jelen nyilatkozatával igazolja, hogy a Weblap alatt üzemelő számlázó program kihagyás és ismétlés nélkül folyamatosan biztosítja a sorszámozást. A számlázó program megfelel az adózás rendjéről szóló évi XCII. törvény 44. szakaszában, és a 23/2014. (VI.30.) NGM rendeletben foglalt jogszabályi kötelezettségeknek. Szolgáltató köteles a gépi számlakiállítást érintő jogszabályokat folyamatosan figyelemmel kísérni, és amennyiben azok változása szükségessé teszi, a Szolgáltatások módosítását haladéktalanul megkezdeni, a jogszabályban előírt határidőre elvégezni. Szolgáltató köteles mindent megtenni annak érdekében, hogy a Weblap éves szinten legalább 95%-os rendelkezésre állással üzemeljen. A Szolgáltató kötelezettséget vállal arra, hogy a tudta és akarata ellenére bekövetkezett, a folyamatos szolgáltatásnyújtást meghiúsító üzemzavart, működési hibát a lehető legrövidebb időn belül elhárítja. A Szolgáltató a szolgáltatás üzemeltetése során a Weblapon keresztül elérhető szoftver támogatási tevékenységet biztosít. Az általános forgalmi adóról szóló évi CXXVII. törvény (a továbbiakban Áfa törvény) 160. szakasz (2) bekezdésében foglaltak alapján a Szolgáltató a Megrendelővel egyetemlegesen felel minden olyan számlakibocsátási kötelezettségért, amely a mindenkor hatályos jogszabályok szerint Megrendelőt terheli. Jelen kötelezettség a számla adattartalmával, adóigazgatási azonosításra alkalmasságával kapcsolatos követelmények teljesítését jelenti az Áfa törvényben foglaltak szerint. Szolgáltató jogosult a szolgáltatásokért díjat kérni. Ennek mértéke a Weblapon közzétett mindenkor hatályos árlista tartalmazza. Szolgáltató jogosult a Szolgáltatások működtetése során a Megrendelő részéről rendelkezésre bocsátott és nyilvános adatokat, valamint a használat során elérhető technikai adatokat rögzíteni, azokat a Szolgáltatások nyújtásához, kommunikációhoz, statisztikák készítéséhez felhasználni. Billzone.eu ÁLTALÁNOS SZERZŐDÉSI FELTÉTELEK 5/12 Minden jog fenntartva, N-Ware Kft.,
6 Szolgáltató jogosult a Szolgáltatásokat jogszerűtlenül, tisztességtelenül vagy azt a Szolgáltató érdekeit sértő a kölcsönös együttműködés és jóhiszemű joggyakorlás jogelvét sértő módon vagy célból használó Megrendelők hozzáférését korlátozni. Szolgáltató köteles a Weblap biztonságos használatáról úgy gondoskodni, hogy a teljes használat során titkosított (SSL) csatornát alkalmaz a Megrendelő számítógépe és a Szolgáltató kiszolgáló gépe közötti kommunikációra. Megrendelőnek ingyenesen lehetősége van egyszer használatos jelszavak (One-Time Password) alkalmazására is a saját adatainak hatékonyabb védelme érdekében. VI. A Megrendelő jogai és kötelezettségei Megrendelő jogosult az igényelt Szolgáltatások használatához szükséges, a Weblapon elérhető funkciókat korlátozás nélkül használni. Megrendelő feltétlen szavatosságot vállal arra vonatkozóan, hogy jogosult a regisztrált Adatokkal, saját nevében számlákat kiállítani. Megrendelő köteles a Szolgáltatásokat a jóhiszemű joggyakorlás jogelvének megfelelően használni, illetve a Szerződés megkötése és a Szolgáltatások igénybevétele során valós adatokat bocsátani a Szolgáltató rendelkezésére; a Szolgáltató által rendelkezésére bocsátott felhasználói nevét és jelszavát biztonságos módon, mások számára nem hozzáférhető helyen és formában tárolni. Felhasználó köteles meggátolni az illetéktelen személy részéről történő hozzáférését felhasználói nevéhez és jelszavához. A Megrendelő felelősséggel tartozik minden olyan tevékenységért, amely felhasználónevének, illetve jelszavának felhasználásával valósul meg. Megrendelő tudomásul veszi, hogy a Szolgáltató által biztosított Szolgáltatások igénybevételének kötelező feltétele, hogy a Megrendelő a technikai feltételeknek megfelelő személyi számítógéppel, elektronikus levél ( ) címmel, valamint internetes hozzáféréssel rendelkezzen. A Megrendelő hozzájárulását adja ahhoz, hogy a Szolgáltató a személyes adatait, illetve egyéb Adatait a Szolgáltatások minőségének javításához, fejlesztéséhez, továbbá a Megrendelő érdekei figyelemmel kísérése és érvényesítése céljából a Szolgáltatások nyújtásával és igénybevételével kapcsolatos tájékoztatási tevékenységének megvalósítása céljából felhasználja. A Megrendelő az Adatokban beállt bármely változásról 5 napon belül köteles tájékoztatni a Szolgáltatót a Szerződés fennállásának időtartama alatt. A Szolgáltató jogosult a Megrendelő adatait a Szerződés fennállása során ellenőrizni. Amennyiben a Megrendelő által a Szolgáltató rendelkezésére bocsátott, és a közhiteles nyilvántartásokban található Adatok között eltérés áll fenn, vagy az Adatok közhiteles nyilvántartásban nem hozzáférhetőek, a Szolgáltató megkeresésére a Megrendelő 15 napon belül köteles az Adatok közhiteles bizonyítására. Amennyiben Megrendelő a közhiteles adatokat bizonyító iratokat nem bocsátja Szolgáltató rendelkezésére vagy a rendelkezésre bocsátott közhiteles iratok és az Adatok között eltérés áll fenn a Szolgáltató jogosult a Szerződést azonnal felmondani. VII. Számlaadatok tárolása A Szolgáltató a számlák adatait a kiállítás keltét követő év végéig online (azaz a Weblapon való általános belépés után elérhetően) megőrzi. Megrendelő ingyenes lehetőséget kap ezen időszakban a számlaadatok letöltéséhez és mentéséhez. Opcionális lehetőség van a számlaadatok 10 évig történő tárolására külön díjazás keretében (archiválási Billzone.eu ÁLTALÁNOS SZERZŐDÉSI FELTÉTELEK 6/12 Minden jog fenntartva, N-Ware Kft.,
7 szolgáltatás). Az archiválási szolgáltatás tartalmazza a hitelesítési információk teljes elérésének mentését is, hogy a digitális aláírás lejárata után is ellenőrizhető maradjon az aláírás hitelessége. A Szolgáltató köteles az adatok biztonságos tárolásáról gondoskodni úgy, hogy azok helyi tárolóra folyamatosan, távoli tárolóra pedig napi rendszerességgel mentésre kerüljenek. A Megrendelő által a Szolgáltatások ideje alatt létrehozott adatokat (számlák, törzsadatok, stb.) csak az arra a Megrendelő által feljogosított személyek érhetik el. VIII. Díjak és fizetési feltételek A Weblapon elérhető szolgáltatások díjazását, a fizetendő díjak összegét és az alkalmazott díjelemeket a Weblapon aktuálisan közzétett árlista határozza meg. Megrendelő a Szolgáltatás igénybevételéért fizetendő összeget a megrendelések elküldése előtt ismerheti meg és ellenőrizheti a Weblapon. Szolgáltató jogosult a közzétett árlistát egyoldalúan módosítani. Megrendelő a Szolgáltató által elektronikus úton kiküldött Megrendelés Visszaigazolás alapján köteles az igénybe vett szolgáltatásért fizetni a megrendelésben meghatározott feltételek szerint. A Szolgáltató a megrendelés kifizetését követően, 3 munkanapon belül elektronikus számlát bocsát ki, amelyről útján tájékoztatja a Megrendelőt. A Megrendelő részére megküldött egyben tartalmazza a számla letöltéséhez és elmentéséhez szükséges adatokat is. A számla kizárólag elektronikus formátumban kerül kibocsátásra. IX. A Szerződés megszűnése A Szolgáltató és Megrendelő közötti Szerződés határozatlan időre jön létre, és a következő esetekben szűnik meg: a) a Szolgáltató jogutód nélküli megszűnésével, b) közös megegyezéssel történő megszüntetéssel, c) a Megrendelő vagy a Szolgáltató részéről írásban történő rendes felmondás d) a Megrendelő vagy a Szolgáltató részéről írásban történő rendkívüli felmondással, azonnali hatállyal, e) a Megrendelő jogutód nélkül történő megszűnésével vagy halálával. A Megrendelő súlyos szerződésszegése esetén a Szolgáltató jogosult a szerződésszegő magatartás megszüntetésére a Megrendelőt írásban felszólítani, a Megrendelő székhelyére küldött postai levél útján. Amennyiben Megrendelő a felszólításnak 15 napon belül nem tesz eleget, Szolgáltató jogosult a Szolgáltatási Szerződést azonnali hatállyal felmondani. A Szolgáltatási Szerződés Megrendelő részéről történő felmondása esetén a Szolgáltató által teljesített szolgáltatásokért fizetendő, de még meg nem fizetett díjakat a felmondással egyidejűleg köteles teljesíteni. A Szerződés felmondása illetve megszűnése esetén, vagy a Megrendelés kifizetését követően a Szolgáltatónak nem áll módjában a kifizetett díj(ak)ból visszatérítést nyújtania. Billzone.eu ÁLTALÁNOS SZERZŐDÉSI FELTÉTELEK 7/12 Minden jog fenntartva, N-Ware Kft.,
8 X. Alkalmazandó jog, jogviták esetén követendő eljárás A Szolgáltató és a Megrendelő a Szerződésből fakadó egymás közötti jogvitáikban meg kell kísérelniük a jogvita peren kívüli elintézését. A Szerződő Felek a vitás kérdésben elfoglalt jogi és ténybeli álláspontjukat ezek bizonyítékainak előadásával, szükség esetén az okirati bizonyítékok csatolásával, a másik szerződő féllel írásban, postai úton kötelesek közölni a másik fél székhelyére történő megküldéssel. A másik szerződő fél a kézhezvételtől számított tizenöt napon belül köteles az összes felvetett jogkérdésre és a teljes tényállásra kiterjedő, az ellenbizonyítékok előadását is tartalmazó részletes írásbeli választ adni, amelyhez az okirati bizonyítékokat szükség esetén szintén csatolni kell, és azt postai úton megküldeni a másik szerződő fél részére. A fenti eljárás abban az esetben mellőzhető, ha a Szerződő Felek a közöttük felmerült véleményeltérést közös jegyzőkönyvben rögzítik. A fenti eljárás abban az esetben is mellőzhető, ha a keresetindításra jogszabály 60 napnál nem hosszabb határidőt állapít meg, a felszámolási eljárásban, valamint a fizetési meghagyásos eljárásból perré alakult eljárásban. A Szerződő Felek közötti esetleges jogvita esetén a jelen ÁSZF magyar nyelvű változata tekintendő irányadónak. A Szerződő Felek hatáskörtől függően a Pesti Központi Kerületi Bíróság vagy Fővárosi Bíróság kizárólagos illetékességét kötik ki. XI. Vis maior, titoktartási kötelezettség, egyéb rendelkezések A Megrendelő és a Szolgáltató sem felel a Szerződés szerinti kötelezettsége teljesítéséért abban az esetben, amennyiben bármely szerződő fél érdekkörén, ellenőrzésén, irányításán, illetve befolyásolási lehetőségén kívül eső, előre nem látható és elháríthatatlan körülmény (vis maior) merül fel, amely számottevő módon megakadályozza vagy lehetetlenné teszi a Szerződés teljesítését, illetőleg a szolgáltatás igénybevételét, feltéve, hogy ezen körülmények a Szolgáltatási Szerződés aláírását követően keletkeznek, illetőleg a Szolgáltatási Szerződés aláírását megelőzően jönnek ugyan létre, ám a Szerződés teljesítésére kiható következményeik az említett időpontban még nem voltak előre láthatóak. Ilyen körülmény különösen: háborús cselekmény, lázadás, szabotázs, robbantásos merénylet, szükséghelyzet, elemi csapás (árvíz, tűzvész, villámcsapás, más természeti katasztrófa), súlyos energiaellátási zavar vagy természeti katasztrófa, munkabeszüntetés, a honvédelmi törvény (2004. évi CV. törvény), rendőrségi törvény (1994. évi XXXIV. törvény) alapján feljogosított szervek rendelkezésére tett intézkedés. Szerződő Felek kötelezettséget vállalnak arra, hogy a szolgáltatás során tudomásukra jutott üzleti titkokat a tisztességtelen piaci magatartás és a versenykorlátozás tilalmáról szóló évi LVII. törvényben foglaltak szerint, az információs önrendelkezési jogról és az informmációszabadságról szóló évi CXII. törvényben foglaltak szerint megőrzik. A Megrendelő, amennyiben nem természetes személy, biztosítani köteles, hogy a munkatársai is ezen titoktartási kötelezettségnek eleget tesznek. A Szolgáltató biztosítani köteles, hogy a munkatársai is ezen titoktartási kötelezettségnek eleget tesznek. A titoktartási kötelezettség a Szerződés megszüntetését követően is határidő nélkül fennáll. A jelen ÁSZF-ben nem szabályozott kérdésekben a mindenkor hatályos magyar jogszabályok rendelkezései irányadók. Billzone.eu ÁLTALÁNOS SZERZŐDÉSI FELTÉTELEK 8/12 Minden jog fenntartva, N-Ware Kft.,
9 XII. Billzone.eu ADATKEZELÉSI NYILATKOZAT Elektronikus Számla Szolgáltató: Név: N-Ware Informatikai és Tanácsadó Korlátolt Felelősségű Társaság Székhely: 1139 Budapest, Csongor utca 7/A. fszt. 1. Cégjegyzékszám: Fővárosi Bíróság mint Cégbíróság Adószám: Jelen Adatkezelési Nyilatkozat, amely a Szolgáltató részéről került kiállításra, a Szolgáltató és a Megrendelő között létrejött Szolgáltatási Szerződés mellékletét képezi. 1) Az adatkezeléssel és a Megrendelő személyes adatainak a védelméhez kapcsolódó jogszabályi előírások kizárólag a természetes személyekre, és így a magát egyéni megrendelőként regisztráló természetes személyre vonatkoznak, tekintettel arra, hogy a személyes adatok kizárólag természetes személyek vonatkozásában értelmezhetőek. Jelen nyilatkozat kiterjed a nem természetes személyek (jogalanyisággal rendelkező gazdasági társaságok, jogalanyisággal nem rendelkező gazdasági társaságok, egyéb jogi személyek) körére is. 2) A Megrendelő a Szolgáltatási Szerződés aláírásával egyidejűleg feltétlen hozzájárulását adja a Szolgáltató jelen nyilatkozatban rögzített adatkezelési gyakorlatához, és személyes adatainak a Szolgáltató által történő kezeléséhez. 3) A Szolgáltató a Megrendelő személyes adatait bizalmasan, a mindenkor hatályos jogszabályi előírásokkal összhangban kezeli, eleget tesz az információs önrendelkezési jogról és az informmációszabadságról szóló évi CXII. törvényben, valamint az egyéb hatályos jogszabályokban foglalt rendelkezéseknek, a személyes adatok biztonságos kezelése érdekében. 4) A Szolgáltató kötelezettséget vállal arra, hogy a Megrendelő a törvényi védelem hatálya alá eső személyes adatait a jogszabályi előírásoknak teljes körűen eleget téve kezeli, a biztonságos szolgáltatási feltételek megteremtése érdekében. 5) A Szolgáltató a Megrendelő személyes adatainak kezelésére vonatkozó jogszabályi előírásokat az adatkezelés minden fázisában köteles betartani. A Szolgáltató által végzett adatkezelésnek minden szakaszában meg kell felelnie a meghatározott célból, jog gyakorlása és kötelezettség teljesítése érdekében végzett adatkezelés feltételeinek. A Szolgáltató adatkezelésének célja a Megrendelő és a Szolgáltató között létrejött Szerződésből fakadó kötelezettségek teljesítése és jogosultságok érvényesítése. 6) A Szolgáltató jogosult a Megrendelő személyes adatainak kezelésére abban az esetben, ha a Megrendelő ehhez hozzájárult, vagy, ha a személyes adatok kezelésére a Szolgáltatót jogszabályi előírás vagy helyi önkormányzat rendelete kötelezi. 7) A Szolgáltató által végzett adatkezelés és adatfeldolgozás kiterjed a Megrendelő regisztrálása során rögzített adatokra, a Megrendelő és a Szolgáltató között létrejövő Szerződésben rögzített adatokra, a Megrendelő által a jogviszony fennállása alatt, ahhoz kapcsolódóan szolgáltatott minden egyéb adatra. Az adatkezelési műveletekre vonatkozó belső utasítások jogszerűségéért a Szolgáltató felel. 8) A Szolgáltató a természetes személy Megrendelő címét személyes adatként kezeli. Billzone.eu ÁLTALÁNOS SZERZŐDÉSI FELTÉTELEK 9/12 Minden jog fenntartva, N-Ware Kft.,
10 9) A Szolgáltatónak védenie kell a Megrendelő személyes adatait a jogosulatlan hozzáférés, megváltoztatás, nyilvánosságra hozás, törlés, sérülés, megsemmisülés ellen, illetve egyéb adatait is törlés, illetőleg sérülés, megsemmisülés ellen. 10) A Szolgáltató a Megrendelő adatainak jogellenes kezelésével vagy a technikai adatvédelem követelményeinek megszegésével okozott kárt köteles megtéríteni. A Szolgáltató mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt, amennyiben az a károsult szándékos vagy súlyosan gondatlan magatartásából származott. 11) A Szolgáltató garantálja, hogy a személyes adatok kezeléséhez a Szolgáltatások nyújtása során alkalmazott elektronikus hírközlő eszközök üzemeltetése során a kezelt adatok az arra feljogosítottak számára hozzáférhetők (rendelkezésre állás), az adatok hitelessége és hitelesítése biztosított (adatkezelés hitelessége), az adatok változatlanok (adatintegritás), valamint az adatok a jogosulatlan hozzáférés ellen védettek (adat bizalmassága). 12) A Szolgáltató a megfelelő műszaki, szervezési és szervezeti intézkedésekkel gondoskodik az adatkezelés biztonságának védelméről, amely keretében a felállított védelmi szint az adatkezeléssel kapcsolatban jelentkező kockázatoknak mindenkor megfelelő védelmi szintet képvisel. A Szolgáltató a kezelt személyes megrendelői adatokat megfelelő szervezési és műszaki (informatikai) intézkedésekkel védi az illetéktelen hozzáférések és felhasználások ellen. 13) A Szolgáltató jogosult a Megrendelőt újabb szolgáltatásainak elérhetővé válásáról adatai felhasználásával tájékoztatni. Közvetlen üzletszerzés vagy tájékoztatás célját szolgáló tájékoztatás elektronikus hírközlési úton nem továbbítható annak a Megrendelőnek, aki úgy nyilatkozott, hogy nem kíván ilyen közlést fogadni. E rendelkezés nem érinti az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló évi CVIII. törvény alapján az igénybevevőt megillető jogokat. 14) A Megrendelő kifejezett hozzájárulása ellenére sem lehetséges olyan közvetlen üzletszerzési célú küldemény továbbítása, amelyből nem ismerhetők fel a feladó azonosító adatai. 15) A Szolgáltató által kezelt személyes adatok nyilvánosságra hozatalához a Megrendelő hozzájárulása szükséges. Kétség esetén azt kell vélelmezni, hogy az érintett a hozzájárulását nem adta meg. Ha az érintett fizikai okból vagy cselekvőképtelensége folytán nem képes hozzájárulását adni adatai kezeléséhez, akkor a saját vagy más személy létfontosságú érdekeinek védelméhez, valamint katasztrófa- vagy szükséghelyzet elhárításához vagy megelőzéséhez szükséges mértékben sor kerülhet személyes adatainak, beleértve különleges adatait is, kezelésére. 16) A Szolgáltató a Megrendelő személyes adatait a szerződéses jogviszony fennállásig jogosult kezelni. A Szolgáltató a szerződéses jogviszony megszűnésével a Megrendelő személyes adatait a későbbi beazonosítást lehetetlenné tevő módon köteles törölni elektronikus rendszeréből. 17) A Megrendelő tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével törlését. a) A Megrendelő kérelmére a Szolgáltató tájékoztatást ad az általa kezelt adatokról, az adatkezelés céljáról, jogalapjáról, időtartamáról és az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg az adatokat. b) A Szolgáltató köteles a kérelem benyújtásától számított legrövidebb idő alatt, legfeljebb azonban 30 napon belül írásban, közérthető formában megadni a tájékoztatást. A tájékoztatás ingyenes, ha a tájékoztatást kérő a folyó évben azonos területre vonatkozó tájékoztatási kérelmet az adatkezelőhöz még nem nyújtott be. Billzone.eu ÁLTALÁNOS SZERZŐDÉSI FELTÉTELEK 10/12 Minden jog fenntartva, N-Ware Kft.,
11 Egyéb esetekben költségtérítés állapítható meg. A már megfizetett költségtérítést vissza kell téríteni, ha az adatokat jogellenesen kezelték, vagy a tájékoztatás kérése helyesbítéshez vezetett. c) Az érintett tájékoztatását a Szolgáltató csak akkor tagadhatja meg, ha azt az információs önrendelkezési jogról és az informmációszabadságról szóló évi CXII.törvény lehetővé teszi. A Szolgáltató köteles az érintettel a felvilágosítás megtagadásának indokát közölni. d) A valóságnak meg nem felelő személyes adatot a Szolgáltató helyesbíteni köteles. A személyes adatot törölni kell, ha a kezelése jogellenes, a törlést a Megrendelő kéri, a személyes adat hiányos vagy téves - és ez az állapot jogszerűen nem korrigálható -, feltéve, hogy a törlést törvény nem zárja ki, az adatkezelés célja megszűnt, vagy az adatok tárolásának törvényben meghatározott határideje lejárt, azt a bíróság vagy az adatvédelmi biztos elrendelte. 18) A Megrendelő tiltakozhat személyes adatának kezelése ellen, ha a személyes adatok kezelése (továbbítása) kizárólag a Szolgáltató vagy az adatátvevő jogának vagy jogos érdekének érvényesítéséhez szükséges, kivéve, ha az adatkezelést törvény rendelte el. A Megrendelő tiltakozhat személyes adatának kezelése ellen, ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik vagy a tiltakozás jogának gyakorlását egyébként törvény lehetővé teszi. a) A Szolgáltató- az adatkezelés egyidejű felfüggesztésével - a tiltakozást köteles a kérelem benyújtásától számított legrövidebb időn belül, de legfeljebb 15 nap alatt megvizsgálni, és annak eredményéről a Megrendelőt írásban tájékoztatni. b) Amennyiben a tiltakozás indokolt, a Szolgáltató köteles az adatkezelést - beleértve a további adatfelvételt és adattovábbítást is - megszüntetni és az adatokat zárolni, valamint a tiltakozásról, illetőleg az annak alapján tett intézkedésekről értesíteni mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében. c) Amennyiben a Megrendelő a Szolgáltató által a jelen pont alapján meghozott döntésével nem ért egyet, az ellen - annak közlésétől számított 30 napon belül a törvényi előírások szerint bírósághoz fordulhat. 19) A Megrendelő a jogainak megsértése esetén, bírósághoz fordulhat. A perre az adatkezelő székhelye (lakóhelye) szerinti bíróság az illetékes. 20) A Megrendelőnek joga van arra, hogy megtiltsa név- és lakcímadatainak a kapcsolat felvételi, illetve üzletszerzési listán való szerepeltetését, közvetlen üzletszerzési célra történő felhasználását, illetőleg harmadik személynek történő átadását. A Szolgáltatónak nyilvántartást (tilalmi listát) kell vezetnie ezekről a rendelkezésekről. 21) A Szolgáltató kötelezettséget vállal, hogy a személyes adatok megfelelő kezelésének biztosítására belső adatvédelmi és adatbiztonsági szabályzatot készít. A Szolgáltató az adatkezelési tevékenység megkezdését megelőzően a tevékenység végzését az adatvédelmi biztosnak bejelenti. 22) A jelen nyilatkozatban használt fogalmak a nyilatkozatot kibocsátó Szolgáltató által alkalmazott, az elektronikus számla szolgáltatás Weblapján elérhetővé tett általános szerződési feltételekben (ÁSZF) meghatározott jelentéssel bírnak. Fogalmi meghatározások az információs önrendelkezési jogról és az informmációszabadságról szóló évi CXII. törvény 3. -ának megfelelően: Adatfeldolgozás: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adatokon végzik. Billzone.eu ÁLTALÁNOS SZERZŐDÉSI FELTÉTELEK 11/12 Minden jog fenntartva, N-Ware Kft.,
12 Adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely az adatkezelővel kötött szerződése alapján - beleértve a jogszabály rendelkezése alapján történő szerződéskötést is - adatok feldolgozását végzi; Adatkezelés: az alkalmazott eljárástól függetlenül a személyes adatokon végzett bármely művelet vagy a műveletek összessége, így például gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése is. Adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt a személyes adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja. Adattovábbítás: ha az adatot meghatározott harmadik személy számára hozzáférhetővé teszik. Adattörlés: az adatok felismerhetetlenné tétele oly módon, hogy a helyreállításuk többé nem lehetséges. Harmadik személy: olyan természetes vagy jogi személy, illetve jogi személyiséggel nem rendelkező szervezet, amely vagy aki nem azonos az érintettel, az adatkezelővel vagy az adatfeldolgozóval. Hozzájárulás: az érintett kívánságának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok - teljes körű vagy egyes műveletekre kiterjedő kezeléséhez. Közvetlen üzletszerzés: azoknak a közvetlen megkeresés módszerével végzett tájékoztató tevékenységeknek és kiegészítő szolgáltatásoknak az összessége, amelyeknek célja az érintett részére termékek vagy szolgáltatások ajánlása, hirdetések továbbítása, a fogyasztók vagy kereskedelmi partnerek tájékoztatása üzletkötés (vásárlás) előmozdítása érdekében. Nyilvánosságra hozatal: ha az adatot bárki számára hozzáférhetővé teszik. Személyes adat: bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. A személy különösen akkor tekinthető azonosíthatónak, ha őt - közvetlenül vagy közvetve - név, azonosító jel, illetőleg egy vagy több fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet. Billzone.eu ÁLTALÁNOS SZERZŐDÉSI FELTÉTELEK 12/12 Minden jog fenntartva, N-Ware Kft.,